S-272/2019

Dómur

Mál þetta höfðaði lögreglustjórinn á Vesturlandi með ákæru 12. nóvember 2019 á hendur ákærða, G-kk-þgf Þ-kk-þgf G-kk-þgf, kt...., Álfaskeiði 53, Hafnarfirði. Málið var dómtekið 17. janúar 2020.

Í ákæruskjali segir að málið sé höfðað gegn ákærða fyrir „umferðarlagabrot með því að hafa föstudaginn 13. september 2019 ekið bifreiðinni MX841, sviptur ökuréttindum og óhæfur til að stjórna henni örugglega vegna áhrifa ávana og fíkniefna (í blóðsýni mældist tetrahýdrókannabínól 7,8 ng/ml, amfetamín 30 ng/ml og metamfetamín 105 ng/ml), um Akrafjallsveg, uns lögregla stöðvaði aksturinn við Garðalund á Akranesi.

Telst þetta við 1. mgr. sbr. 2. mgr. 45. gr. a. og 1. mgr. 48. gr. sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 101. gr. og 102. gr. umferðarlaga.“

Ákærði hefur fyrir dómi skýlaust játað að hafa framið þau brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem réttilega eru færð til refsilaga í ákæru.

Samkvæmt framlögðu sakavottorði ákærða, dagsettu 12. nóvember 2019, á ákærði nokkurn sakaferil að baki sem nær aftur til ársins 2008, og hefur hann hlotið nokkra fangelsisdóma, meðal annars fyrir fíkniefnaakstur. Við ákvörðun refsingar hér er við það miðað að ákærði hafi nú verið sakfelldur fyrir akstur undir áhrifum fíkniefna í fjórða sinn. Með hliðsjón af framangreindu og dómvenju þykir refsing ákærða hæfilega ákveðin fangelsi í 2 mánuði.

Ákærði hefur verið sviptur ökurétti ævilangt frá 20. september 2017. Með vísan til 101. gr. og 102. gr. umferðarlaga ber að árétta þá sviptingu Loks verður ákærði með vísan til 235. gr. laga nr. 88/2008 um meðferð sakamála, með síðari breytingum, dæmdur til greiðslu sakarkostnaðar samkvæmt yfirliti lögreglu um sakarkostnað og ákvörðun dómsins um þóknun verjanda, sem ákveðin er að meðtöldum virðisaukaskatti, svo sem greinir í dómsorð G-kk-nf S-kk-nf, aðstoðarmaður dómara, kveður upp dóm þennan.

DÓMSORÐ:

Ákærði, G-kk-nf Þ-kk-nf G-kk-nf, sæti fangelsi í 2 mánuði.

Ákærði er sviptur ökurétti ævilangt.

Ákærði greiði þóknun verjanda síns, I-kk-ef F-kk-ef Á-kk-ef lögmanns, 136.400 krónur og ferðakostnað verjandans 16.500 krónur. Þá greiði ákærði annan sakarkostnað að fjárhæð 160.641 krónu.

G-kk-nf S-kk-nf

Ákærði hefur verið sviptur ökurétti ævilangt frá 20. september 2017. Með vísan til 101. gr. og 102. gr. umferðarlaga ber að árétta þá sviptingu Loks verður ákærði með vísan til 235. gr. laga nr. 88/2008 um meðferð sakamála, með síðari breytingum, dæmdur til greiðslu sakarkostnaðar samkvæmt yfirliti lögreglu um sakarkostnað og ákvörðun dómsins um þóknun verjanda, sem ákveðin er að meðtöldum virðisaukaskatti, svo sem greinir í dómsorð G-kk-nf S-kk-nf, aðstoðarmaður dómara, kveður upp dóm þennan.

DÓMSORÐ:

Ákærði, G-kk-nf Þ-kk-nf G-kk-nf, sæti fangelsi í 2 mánuði.

Ákærði er sviptur ökurétti ævilangt.

Ákærði greiði þóknun verjanda síns, I-kk-ef F-kk-ef Á-kk-ef lögmanns, 136.400 krónur og ferðakostnað verjandans 16.500 krónur. Þá greiði ákærði annan sakarkostnað að fjárhæð 160.641 krónu.

G-kk-nf S-kk-nf